**Ministru kabineta noteikumu projekta**

**„Jūrnieku ārstu atzīšanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 29.panta ceturtā daļa.Ministru prezidenta 2016.gada 1.jūlija rezolūcija Nr.12/2016-JUR-121. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2016.gada 16.jūnija likuma „Grozījumi Jūrlietu pārvaldes un jūras drošības likumā” 4.pantu Jūrlietu pārvaldes un jūras drošības likuma (turpmāk – JPJDL) 29.panta ceturtā daļa izteikta jaunā redakcijā, papildinot deleģējumu Ministru kabinetam - noteikt jūrnieku ārstu atzīšanas anulēšanas kārtību. Minētie grozījumi stāsies spēkā 2017.gada 1.janvārī, un līdz minētajam termiņam Ministru kabinetam ir jāizdod grozījumiem atbilstoši noteikumi.Ņemot vērā, ka JPJDL 29.panta ceturtā daļa šobrīd spēkā esošajā redakcijā zaudēs spēku 2017.gada 1.janvārī un pamatojoties uz Oficiālo publikāciju un tiesiskās informācijas likuma 9.panta piekto daļu, kas nosaka, ka, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa, 2017.gada 1.janvārī spēku zaudēs arī Ministru kabineta 2012.gada 20.marta noteikumi Nr.185 „Jūrnieku ārstu atzīšanas kārtība” (turpmāk – Noteikumi Nr.185). Ņemot vērā iepriekš minēto, ir izstrādāts jauns Ministru kabineta noteikumu projekts „Jūrnieku ārstu atzīšanas noteikumi” (turpmāk – noteikumu projekts).Noteikumu projekts satur gan šobrīd spēkā esošajos Noteikumos Nr.185 ietvertās normas par jūrnieku ārsta pienākumiem un jūrnieku ārsta atzīšanas kritērijiem un kārtību, kas ar noteikumu projektu netiek grozītas, gan jaunas normas par jūrnieku ārsta atzīšanas anulēšanas kārtību.Noteikumu projekta mērķis ir novērst gadījumus, kad atzītais jūrnieku ārsts neatbilst noteikumu prasībām vai neievēro normatīvo aktu prasības, kas saistītas ar jūrnieku un jūrnieku kvalifikācijas pretendenta veselības pārbaudēm, bet turpina sniegt atzinumus par jūrnieku veselības atbilstību darbam uz kuģa atbilstoši 1978.gada Starptautiskās konvencijas par jūrnieku sagatavošanu un diplomēšanu, kā arī sardzes pildīšanu  (turpmāk – *STCW* konvencija) un 2006.gada Konvencijas par darbu jūrniecībā (turpmāk – MLC konvencija) prasībām.Ar 2016.gada 16.jūnija likuma „Grozījumi Jūrlietu pārvaldes un jūras drošības likumā” 4.pantu papildināts JPJDL 29.pants ar 1.1daļu, paredzot  prasību personai, pirms ieskaitīšanas vai imatrikulācijas jūrniecības profesionālās izglītības programmā, iziet veselības pārbaudi pie VAS „Latvijas Jūras administrācija” Jūrnieku reģistra atzīta jūrnieku ārsta. Atbilstoši minētajiem grozījumiem JPJDL izstrādāts arī noteikumu projekts, piemēram, precizējot atsauces uz normatīvajiem aktiem un paredzot kvalitātes vadības sistēmas aprakstu papildināšanu ar jūrnieka kvalifikācijas pretendenta veselības pārbaudes norises kārtību un izziņas izdošanas kārtību.Noteikumu projekta 10.punkts precizē mehānismu, kādā veidā tiks izpildīta JPJDL nākotnes redakcijas 29.panta ceturtās daļas norma par liegumu uz laiku līdz trīs gadiem ārstam atkārtoti pretendēt uz jūrnieku ārsta atzīšanu.Noteikumu projekta 8.2.apakšpunktā paredzēts, ka jūrnieku ārstam divu darbadienu laikā rakstiski jāinformē Jūrnieku reģistrs par izmaiņām savā darbībā. Divas darbadienas noteikumu projektā noteiktas tādēļ, ka, piemēram, informāciju par zīmoga nospieduma vai paraksta, vai prakses vietas maiņu Jūrnieku reģistrā ir jāsaņem pēc iespējas ātrāk. Ministru kabineta 2014.gada 3.jūnija noteikumu Nr.273 „Noteikumi par jūrnieku veselības atbilstību darbam uz kuģa” 24.3.apakšpunkts nosaka, ka jūrnieku ārstam veselības pārbaudes procesā ir jāņem vērā jūrnieka darba specifika, sadzīves un darba apstākļi uz kuģa un citi nozīmīgi faktori, savukārt 26.punkts nosaka jūrnieku ārsta pienākumu neatbilstības deklarācijas kopiju nosūtīt Jūrnieku reģistram. Minētās tiesību normas tiek dublētas Noteikumu Nr.185 9.2. un 9.4.apakšpunktā. Lai novērstu normatīvo prasību dublēšanu, minētie jūrnieku ārstu pienākumi vairs nav ietverti noteikumu projektā.Noteikumu projekts pilnībā atrisinās šīs anotācijas I sadaļas 2.punktā minētās problēmas. |
| 3. | Projekta izstrādē iesaistītās institūcijas | Satiksmes ministrija, VAS „Latvijas Jūras administrācija”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz 10 VAS „Latvijas Jūras administrācija” Jūrnieku reģistra atzītajiem jūrnieku ārstiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts palielina administratīvo slogu jūrnieku ārstiem, jo papildina jūrnieku ārsta pienākumu savā kvalitātes vadības sistēmā ietvert aprakstus par jūrnieka kvalifikācijas pretendenta veselības pārbaudes kārtību un izziņas izdošanas kārtību. |
| 3. | Administratīvo izmaksu monetārs novērtējums | Administratīvās izmaksas gada laikā mērķgrupai nepārsniedz 2000 euro. |
| 4. | Cita informācija | Nav  |
|  |  |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Eiropas Parlamenta un Padomes 2012.gada 21.novembra Direktīva 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni. Publicēta „Eiropas Savienības Oficiālajā Vēstnesī” L 343/78, 14.12.2012. |
| Citas starptautiskās saistības | *STCW* konvencijas I/9.noteikuma 2.punkts, *STCW* konvencijas Kodeksa A-I/9.iedaļas 3. un 4.punkts, B-I/9.iedaļas 2.punkts; *MLC* konvencijas A1.2.standarta 4.punkts un B1.2.norādījums.2011.gadā Starptautiskā Darba organizācija un Starptautiskā Jūrniecības organizācija ir izdevusi publikāciju „Norādījumi par jūrnieku veselības pārbaudi”, kas ir tulkota latviešu valodā. Minētā publikācija ir publicēta VAS „Latvijas Jūras administrācija” tīmekļa vietnē [www.lja.lv](http://www.lja.lv). |
| Cita informācija | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012.gada 21.novembra Direktīva 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni. Publicēta „Eiropas Savienības Oficiālajā Vēstnesī” L 343/78, 14.12.2012. |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 1.panta 10.punkts (11.panta 2.punkts) | Noteikumu projekta 2. un 4.punkts. | Direktīvas normas pārņemtas pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Pārējās Direktīvas 2012/35/ES prasības ir pārņemtas ar šādiem normatīvajiem aktiem:1) Ministru kabineta 2005.gada 22.novembra noteikumiem Nr. 895 „Jūrnieku sertificēšanas noteikumi”;2) Ministru kabineta 2014.gada 3.jūnija noteikumiem Nr.273 „Noteikumi par jūrnieku veselības atbilstību darbam uz kuģa”;3) Jūras kodeksu;4) Jūrlietu pārvaldes un jūras drošības likumu;5) Ministru kabineta 2012.gada 20.marta noteikumiem Nr.185 „Jūrnieku ārstu atzīšanas kārtība”;6) Ministru kabineta 2011.gada 17.maija noteikumiem Nr.364 „Kārtība, kādā licencē un uzrauga komersantus, kuri sniedz darbiekārtošanas pakalpojumus kuģa apkalpes komplektēšanā”;7) 2013.gada 22.oktobra grozījumiem Nr.1140 Ministru kabineta 2010.gada 21.decembra noteikumos Nr.1164 „Ostas valsts kontroles kārtība”;8) Ministru kabineta 2012.gada 20.marta noteikumiem Nr.185 „Jūrnieku ārstu atzīšanas kārtība”;9) Ministru kabineta 2015.gada 15.decembra noteikumiem Nr.710 „Jūrnieku profesionālās sagatavošanas programmu sertificēšanas, īstenošanas un uzraudzības noteikumi”. |
|  |  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | *STCW* konvencijas I/9.noteikuma 2.punkts, *STCW* konvencijas Kodeksa A-I/9.iedaļas 3. un 4.punkts, B-I/9.iedaļas 2.punkts; *MLC* konvencijas A1.2.standarta 4.punkts un B1.2.norādījums. |
| A | B | C |
| starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| *STCW* konvencijas I/9.noteikuma 2.punkts | Noteikumu projekta 2.punkts. | Starptautiskās saistības izpildītas pilnībā |
| *STCW* konvencijas Kodeksa A-I/9.iedaļas 3.punkts | Noteikumu projekta 2. un 4.punkts. | Starptautiskās saistības izpildītas pilnībā |
| *STCW* konvencijas Kodeksa A-I/9.iedaļas 4.punkts | Noteikumu projekta 3., 4. un 5.punkts. | Starptautiskās saistības izpildītas pilnībā |
| *STCW* konvencijas kodeksa B-I/9.noteikuma 2.punkts | Noteikumu projekta 5.3. un 8.1.apakšpunkts. | Starptautiskās saistības izpildītas pilnībā |
| *MLC* konvencijas A1.2.standarta 4.punkts | Noteikumu projekta 2.punkts un 5.2.apakšpunkts. | Starptautiskās saistības izpildītas pilnībā |
| *MLC* konvencijas B1.2. norādījums | Noteikumu projekta 5.3. un 8.1.apakšpunkts. | Starptautiskās saistības izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija |  Nav  |
|  |  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Satiksmes ministrijas tīmekļa vietnē 2016.gada 22.augustā ievietots „Paziņojums par līdzdalības iespējām attīstības plānošanas dokumenta vai tiesību akta izstrādes procesā”. |
| 2. | Sabiedrības līdzdalība projekta izstrādē  | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par grozījumiem Ministru kabineta 2012.gada 20.marta noteikumos Nr.185 „Jūrnieku ārstu atzīšanas kārtība” to izstrādes stadijā. |
| 3. | Sabiedrības līdzdalības rezultāti  | Nav saņemti iebildumi vai priekšlikumi. |
| 4. | Cita informācija | Nav |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās VAS „Latvijas Jūras administrācija” Jūrnieku reģistrs. |
| 2. | Projekta izpildes ietekme uz pārvaldes funkcijām institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar.Noteikumu projekta īstenošana tiks veikta esošo cilvēkresursu ietvaros. |
| 3. | Cita informācija | Nav |

*Anotācijas III un IV sadaļa – projekts šīs jomas neskar.*

Satiksmes ministrs                                            U.Augulis

Vīza: valsts sekretārs K.Ozoliņš

22.11.2016. 09:00

1605

Mairita Zamaiča

VAS „Latvijas Jūras administrācija”

Juridiskā departamenta juriskonsulte

67099402, mairita.zamaica@lja.lv